নিজস্ব প্রতিবেদন: তিনি নাচেন, আর  প্রতি বছরই ভাইরাল হন। এ বারও তার অন্যথা হল না। বিশ্বকর্মার পুজোর সন্ধ্যারতি-তে ফের ওয়েব দুনিয়াকে মাতিয়ে দিলেন  বঙ্গ পুরুত। গায়ে সাদা রঙের  নামাবলি। পরনে গেরুয়া ধুতি। বাঁ হাতে গোল্ডেন রিস্ট ওয়াচ। সন্ধ্যা নামতেই এই সাদা মাটা পুরোহিতই হয়ে উঠলেন ম্যাটিনি আইডল। ভিড় করে সবাই দেখছেন। যত দেখছেন ততই যেন আরও দেখতে চাইছেন। শরীরটা-কে যেন একেবারে সরীসৃপ বানিয়ে ফেললেন। বাজনা যেমন বাজছে পুরুতও  তেমন নাচছেন। কখনও তিনি মাইকেল জ্যাকসন, কখনও তিনি মিঠুন। আর কখনও কখনও তাঁর কোমরের ঠুমকা মনে করিয়ে দিচ্ছে তেজাবের মাধুরীকেও। উ-ফ-ফ, এই বয়সেও এত এনার্জি, ভাবাই যায় না। বিশ্বকর্মা পুজোর সন্ধ্যায় পাটুলি রিক্সা স্ট্যান্ডে এই পুরোহিতের নাচ দেখার সৌভাগ্য যাদের হয়নি, তাদের জন্য সৌভাগ্য বয়ে নিয়ে এনেছেন অভিনেতা সায়ক। টলি ইন্ডাস্ট্রির এই অভিনেতার ফেসবুক লাইভ থেকেই আবার সোশ্যালে ভাইরাল হলেন তিনি। দেখুন সেই নাচ-